**DĖL ROKIŠKIO RAJONO SAVIVALDYBĖS 2023–2025 METŲ STRATEGINIO VEIKLOS PLANO PATVIRTINIMO**

2023 m. sausio 27 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, Lietuvos Respublikos savivaldybių infrastruktūros plėtros įstatymo 4 straipsnio 2 dalies 5 punktu, Strateginio valdymo metodika, patvirtinta Lietuvos Respublikos Vyriausybės 2022 m. gruodžio 14 nutarimu Nr. 1264 „Dėl Lietuvos Respublikos strateginio valdymo įstatymo, Lietuvos Respublikos regioninės plėtros įstatymo 4 straipsnio 3 ir 5 dalių, 7 straipsnio 1 ir 4 dalių ir Lietuvos Respublikos biudžeto sandaros įstatymo 141 straipsnio 3 dalies įgyvendinimo“, Rokiškio rajono savivaldybės tarybos 2022 m. kovo 25 d. sprendimu Nr. TS-52 ,,Dėl Rokiškio rajono savivaldybės strateginio planavimo organizavimo tvarkos aprašo patvirtinimo“ patvirtintu Rokiškio rajono savivaldybės strateginio planavimo organizavimo tvarkos aprašu bei atsižvelgdama į Rokiškio rajono savivaldybės strateginio planavimo komisijos ir Rokiškio rajono savivaldybės strateginių planų rengimo ir įgyvendinimo priežiūros darbo grupės 2023 m. sausio 18 d. jungtinio posėdžio protokolą Nr. SPK-2 ir į Rokiškio rajono savivaldybės infrastruktūros plėtros rėmimo programos komisijos 2023 m. sausio 6 d. išvadą Nr. 1, Rokiškio rajono savivaldybės taryba nusprendžia:

1. Patvirtinti Rokiškio rajono savivaldybės 2023–2025 metų strateginį veiklos planą (pridedama).

2. Skelbti šį sprendimą Rokiškio rajono savivaldybės interneto tinklapyje bei Teisės aktų registre.

Savivaldybės meras Ramūnas Godeliauskas

Agnė Grizevičiūtė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS 2023**–**2025 METŲ STRATEGINIO VEIKLOS PLANO PATVIRTINIMO“**

**AIŠKINAMASIS RAŠTAS**

2023-01-11

Rokiškis

**Sprendimo projekto tikslai ir uždaviniai.** Patvirtinti Rokiškio rajono savivaldybės 2023–2025 metų strateginį veiklos planą (toliau – SVP), kuriuo vadovaujantis turi būti organizuojama Savivaldybės veikla 2023–2025 metais ir pagal kurio programas sudaromas 2023 metų savivaldybės biudžetas.

**Teisinio reguliavimo nuostatos.**

1. Lietuvos Respublikos vietos savivaldos įstatymas;
2. Lietuvos Respublikos strateginio valdymo įstatymas;
3. Strateginio valdymo metodika, patvirtinta Lietuvos Respublikos Vyriausybės 2022 m. gruodžio 14 nutarimu Nr. 1264 „Dėl Lietuvos Respublikos strateginio valdymo įstatymo, Lietuvos Respublikos regioninės plėtros įstatymo 4 straipsnio 3 ir 5 dalių, 7 straipsnio 1 ir 4 dalių ir Lietuvos Respublikos biudžeto sandaros įstatymo 141 straipsnio 3 dalies įgyvendinimo“;
4. Rokiškio rajono savivaldybės strateginio planavimo organizavimo tvarkos aprašas, patvirtintas Rokiškio rajono savivaldybės tarybos 2022 m. kovo 25 d. sprendimu Nr. TS-52 ,,Dėl Rokiškio rajono savivaldybės strateginio planavimo organizavimo tvarkos aprašo patvirtinimo“.

**Sprendimo projekto esmė.** Remiantis savivaldybės administracijos Finansų skyriaus pateiktomis maksimalių asignavimų 2023–2025 m. prognozėmis, Rokiškio rajono savivaldybės strateginiu plėtros planu iki 2030 metų ir kitais savivaldybės planavimo dokumentais parengtas ir teikiamas rajono savivaldybės tarybai tvirtinti Rokiškio rajono savivaldybės 2023–2025 m. strateginis veiklos planas.

 SVP projektas sudarytas iš šių sudėtinių dalių: savivaldybės misijos ir plėtros prioritetų, savivaldybės plėtros tikslų, uždavinių ir jų stebėsenos rodiklių, planuojamų pasiekti rezultatų, programų, savivaldybės kontroliuojamų įmonių ir viešųjų įstaigų planuojamų pasiekti pagrindinių veiklos rodiklių, savivaldybės infrastruktūros plėtros plano.

Strateginiams tikslams įgyvendinti parengtos 6 programos:

Savivaldybės funkcijų vykdymo ir valdymo programa Nr. 01, lėšų poreikis programai įgyvendinti 2023 m. – 8,29 mln. Eur;

Ugdymo kokybės ir mokymosi aplinkos užtikrinimo programa Nr. 02, lėšų poreikis programai įgyvendinti 2023 m. –20,43 mln. Eur;

Kultūros, sporto, bendruomenės, vaikų ir jaunimo gyvenimo aktyvinimo programa Nr. 03, lėšų poreikis programai įgyvendinti 2023 m. – 4,19 mln. Eur;

Socialinės paramos ir sveikatos apsaugos paslaugų kokybės gerinimo programa Nr. 04, lėšų poreikis programai įgyvendinti 2023 m. – 20,97 mln. Eur;

Rajono infrastruktūros objektų priežiūros, plėtros ir modernizavimo programa Nr. 05, lėšų poreikis programai įgyvendinti 2023 m. – 10,38 mln. Eur;

Kaimo plėtros, aplinkos apsaugos ir verslo skatinimo programa Nr. 06, lėšų poreikis programai įgyvendinti 2023 m. – 3,81 mln. Eur.

SVP programose numatytas vykdyti priemones planuojama finansuoti iš šių finansavimo šaltinių: Rokiškio rajono savivaldybės biudžeto lėšų, valstybės biudžeto lėšų, valstybės biudžeto specialiosios tikslinės dotacijos lėšų, Europos Sąjungos paramos lėšų ir kitų lėšų.

 SVP projektas buvo paskelbtas Savivaldybės interneto tinklalapyje visuomenei susipažinti (pasiūlymų ir pastabų negauta) bei svarstytas 2023 m. sausio 18 d. Rokiškio rajono savivaldybės strateginio planavimo komisijos ir Rokiškio rajono savivaldybės strateginių planų rengimo ir įgyvendinimo priežiūros darbo grupės jungtiniame posėdyje, kuriame komisijos ir darbo grupės nariai bendru sutarimu pritarė SVP projektui ir nutarė teikti jį svarstyti Savivaldybės tarybos komitetams bei Savivaldybės tarybai.

**Laukiami rezultatai.** Tinkamai ir laiku įgyvendintos teisės aktų, reglamentuojančių strateginio planavimo procesą savivaldybėje, nuostatos.

**Finansavimo šaltiniai ir lėšų poreikis**: Sprendimui įgyvendinti lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Strateginio planavimo ir investicijų

skyriaus vyriausioji specialistė Agnė Grizevičiūtė